**Obec Kochanovce, 066 01 Humenné**

**ZÁPISNICA**

**z ustanovujúceho zasadnutia OZ v Kochanovciach, konaného**

**dňa 27.11.2014**

**Prítomní**: podľa prezenčnej listiny

**Program:**

**1. Úvodné náležitosti**

* 1. Otvorenie zasadnutia
  2. Oznámenie výsledkov volieb v obci na funkciu starostu a na funkciu poslancov obecného zastupiteľstva a odovzdanie osvedčení o voľbe
  3. Zloženie sľubu novozvoleného starostu obce
  4. Zloženie sľubu poslancov novozvoleného obecného zastupiteľstva
  5. Vystúpenie novozvoleného starostu
  6. Určenie zapisovateľa zápisnice, overovateľov zápisnice a členov návrhovej komisie

1. **Schválenie programu ustanovujúceho zasadnutia**
2. **Oboznámenie poslancov s poverením na výkon funkcie zástupcu starostu**
3. **Poverenie poslanca, ktorý bude oprávnený zvolávať a viesť zasadnutia obecného zastupiteľstva v prípadoch určených v zákone o obecnom zriadení keď zasadnutie nezvolá starosta a ani zástupca starostu**
4. **Návrh na zriadenie komisií a voľba členov a ich predsedov, prípadne ďalších členov komisií**
5. **Určenie platu starostu obce**
6. **Zásady odmeňovania poslancov obecného zastupiteľstva**
7. **Návrh dodatku VZN č. 2/2012 o miestnych daniach a o miestnom poplatku za komunálne odpady a drobné stavebné odpady na území obce Kochanovce**
8. **Návrh rozpočtu na rok 2015-2017**
9. **Záver**

**K bodu č. 1 – Otvorenie**

Rokovanie OZ otvoril a viedol Miroslav Porochnavý, starosta obce, ktorý privítal všetkých prítomných. Nakoľko išlo o prvé zasadnutie novozvoleného OZ na úvod zaznela Slovenská štátna hymna.

**K bodu č. 1.1– Oznámenie výsledkov volieb v obci na funkciu starostu a na funkciu poslancov**

Za miestnu volebnú komisiu informovala o výsledkoch volieb v obci predsedníčka p. Šnircová.

Novozvolený starosta : Miroslav Porochnavý

Novozvolení poslanci: Herpák, Lászloóvá, Arvaiová, Ferjaková, Benda, Krídla, Rusinková

**K bodu č. 1.3, 1.4, 1.5 - Zloženie sľubu novozvoleného starostu a poslancov novozvoleného OZ**

Novozvolený starosta prečítal sľub a potvrdil ho podpisom a následne zvolení poslanci zložili predpísaný sľub a podpísali. Starosta odovzdal poslancom OZ osvedčenia o zvolení.

V krátkom príhovore starosta poďakoval za dôveru a vyslovil želanie, aby OZ pracovalo pre rozvoj obce.

**K bodu č. 1.6 - Určenie zapisovateľa zápisnice, overovateľov zápisnice a členov návrhovej komisie**

Starosta pokračoval v navrhovaní:

členov návrhovej komisie v zložení: Arvaiová, Herpák

overovateľov zápisnice v zložení: Rusinková, Lászloóvá

zapisovateľ: Benda

**K bodu č. 2 - Schválenie programu ustanovujúceho zasadnutia**

Starosta konštatoval, že OZ je uznášania schopné a dal o navrhovanom programe hlasovať.

**Hlasovanie o navrhovanom programe:**

**ZA:** Arvaiová, Benda, Herpák, Krídla, Rusinková, Lászloóvá

**Návrh bol schválený**

**K bodu č. 3 - Oboznámenie poslancov s poverením na výkon funkcie zástupcu starostu**

Starosta poveril na výkon funkcie zástupcu starostu obce poslankyňu Katarínu Lászloóvú.

**K bodu č. 4 - Poverenie poslanca, ktorý bude oprávnený zvolávať a viesť zasadnutia obecného zastupiteľstva v prípadoch určených v zákone o obecnom zriadení keď zasadnutie nezvolá starosta a ani zástupca starostu**

Starosta poveril poslanca Herpáka, ktorý bude oprávnený zvolávať a viesť zasadnutia obecného zastupiteľstva v prípadoch určených v zákone o obecnom zriadení keď zasadnutie nezvolá starosta a ani zástupca starostu pre nové funkčné obdobie.

**K bodu č. 5 - Návrh na zriadenie komisií a voľba členov a ich predsedov, prípadne ďalších členov komisií**

Starosta obce následne pokračoval v návrhoch na zriadenie komisií, ich predsedov a členov.

*Pre komisiu pre výstavbu, životné prostredie, financie, sociálne veci a ochranu verejného poriadku starosta navrhol:*

Predseda - Krídla,

Členovia: Herpák, Arvaiová

**Hlasovanie za návrh členov komisie:**

**ZA:** Benda, Herpák, Krídla, Rusinková, Arvaiová, Lászloóvá

**Návrh bol schválený**

*Pre komisiu pre školstvo, kultúru, šport a záujmové, neziskové organizácie.*

Predseda: Benda,

členovia: Rusinková, Ferjaková

**Hlasovanie za návrh členov komisie:**

**ZA:** Benda, Herpák, Krídla, Rusinková, Arvaiová, Lászloóvá

**Návrh bol schválený**

Starosta ďalej pokračoval v navrhovaní poslancov, ktorí budú mať podpisový vzor pre zadávanie príkazov na úhradu v Prima banke spolu s podpisom starostu.

Starosta navrhol týchto poslancov: Benda, Krídla, Lászloóvá

**Hlasovanie za návrh, aby poslanci Benda, Krídla, Lászloóvá mali podpisový vzor pre zadávanie príkazov na úhradu v Prima banke a.s.**

**ZA:** Benda, Herpák, Krídla, Rusinková, Arvaiová, Lászloóvá

**Návrh bol schválený**

**K bodom 6, 7 - Určenie platu starostu obce, Zásady odmeňovania poslancov obecného zastupiteľstva**

Tieto body programu boli preložené na zastupiteľstvo, ktoré sa bude konať 15.12.2014.

**K bodu č. 8 - Návrh dodatku VZN č. 2/2012 o miestnych daniach a o miestnom poplatku za komunálne odpady a drobné stavebné odpady na území obce Kochanovce**

Starosta oboznámil poslancov s dodatkom VZN o miestnych daniach, ktorý treba prijať, nakoľko sa menil zákon č. 582/2004 Z.z. o miestnych daniach, v dôsledku čoho je potrebné zmeniť ročnú sadzbu dane z pozemkov pre skupinu A z 1,50 % na 1,25 %.

**Hlasovanie za návrh dodatku  VZN č. 2/2012**

**ZA:** Benda, Herpák, Krídla, Rusinková, Arvaiová, Lászloóvá

**Návrh bol schválený**

**K bodu č. 9 - Návrh rozpočtu na rok 2015-2017**

Poslanci navrhli stretnutie komisií tri dni pred schvaľovaním rozpočtu.

**Hlasovanie za návrh rozpočtu obce na roky 2015 – 2017**

**ZA:** Benda, Herpák, Krídla, Rusinková, Arvaiová, Lászloóvá

**Návrh bol schválený**

V závere starosta poďakoval prítomným za účasť na rokovaní a ukončil rokovanie obecného zastupiteľstva.

Overovatelia zápisnice: Katarína Lászloóvá ................................

Jana Rusinková ................................

Mgr. Miroslav Porochnavý

starosta obce